మడగాస్కర్ మొట్టమొదటి రిపబ్లికు సమయంలో మడగాస్కర్ ఆర్థిక ప్రణాళిక, పాలసీని ఫ్రాన్సు తీవ్రంగా ప్రభావితం చేసి ముఖ్య వాణిజ్య భాగస్వామిగా పనిచేసింది. నిర్మాతలు, వినియోగదారుల సహకారాల ద్వారా ముఖ్యమైన ఉత్పత్తులు సాగుచేయబడి, జాతీయంగా పంపిణీ చేయబడ్డాయి. బియ్యం, కాఫీ, పశువులు, పట్టు, పామాయిలు వంటి వస్తువుల ఉత్పత్తిని పెంచడానికి గ్రామీణాభివృద్ధి కార్యక్రమం, ప్రభుత్వ వ్యవసాయ రంగాలు వంటి కార్యక్రమాలు ఏర్పాటు చేయబడ్డాయి. సోషలిస్టు-మార్కిస్టు సెకండు రిపబ్లికును ప్రారంభించడంలో ఈ విధానాలపై ప్రముఖ అసంతృప్తిని వ్యక్తం చేసింది. గతంలో ప్రైవేటు బ్యాంకు, భీమా పరిశ్రమలు జాతీయం చేయబడ్డాయి; వస్త్రాలు, పత్తి, విద్యుత్తు వంటి పరిశ్రమల కోసం ప్రభుత్వ గుత్తాధిపత్య సంస్థలు స్థాపించబడ్డాయి. దిగుమతి-ఎగుమతి వాణిజ్యం, షిప్పింగు ప్రభుత్వ నియంత్రణలో ఉన్నాయి. మడగాస్కార్ ఆర్థిక వ్యవస్థ వేగంగా క్షీణించి ఎగుమతులు పడిపోయాయి. పారిశ్రామిక ఉత్పత్తి 75% తగ్గింది. ద్రవ్యోల్బణం అధికరించింది. ప్రభుత్వం రుణం అధికరించింది. గ్రామీణ జనాభా త్వరలో జీవనస్థాయి క్షీణించించింది. దేశం ఎగుమతి ఆదాయంలో 50% పైగా రుణ సేవల కొరకు ఖర్చు చేశారు.
1982 లో ప్రభుత్వం దివాలా తీయడంతో ఆర్థిక వ్యవస్థ సరళీకరణను ఆమోదించడానికి మడగాస్కర్ ప్రభుత్వం వత్తిడిచేయబడింది. 1980 వ మొదటి దశకంలో ప్రభుత్వ నియంత్రిత పరిశ్రమలు క్రమంగా ప్రైవేటీకరించబడ్డాయి. 1991 రాజకీయ సంక్షోభం ఐ.ఎం.ఎఫ్, ప్రపంచ బ్యాంకు సహాయం నిలిపివేతకు దారితీసింది. జఫీ నేరారోపణ మీద ఏర్పాటు చేసిన తాత్కాలిక ప్రభుత్వానికి సహాయం అందించేముందు ప్రభుత్వం ఇతర రకాల ఆదాయాన్ని ఆకర్షించడానికి విఫల ప్రయత్నం చేసింది. జాఫి కింద నిధి సహాయాన్ని పునరుద్ధరించడంలో విఫలం అయ్యాడు. తాత్కాలిక ప్రభుత్వం ఏర్పాటు చేయబడిన తరువాత నిధి సహాయం పునరుద్ధరించబడింది. 2004 లో రావాలోమననా పరిపాలన కింద సగం మడగాస్కర్ రుణాన్ని అందించడానికికి ఐ.ఎం.ఎఫ్. అంగీకరించింది. క్లిష్టమైన ఆర్థిక, పరిపాలన, మానవ హక్కుల ప్రమాణాలను ఎదుర్కొన్న మడగాస్కర్ 2005 లో మిలీనియం ఛాలెంజ్ ఖాతా నుండి ప్రయోజనం పొందిన మొట్టమొదటి దేశం అయింది.

2015 లో మడగాస్కర్ జి.డి.పి. $ 9.98 బిలియన్ల అమెరికా డాలర్లు అని అంచనా వేయబడింది. తలసరి జి.డి.పి. $ 411.82.
2018 లో ఈ ద్వీపం ఇప్పటికీ చాలా పేద దేశంగా ఉంది: నిర్మాణాత్మకమైన ఆటంకాలు ఆర్ధికాభివృద్ధికి అడ్డుగోడలుగా ఉన్నాయి. అవినీతి ప్రజా పరిపాలన సంకెళ్ళుగా ఉన్నాయి. చట్టపరమైన నిశ్చితత్వం లేకపోవడం, భూమి చట్టాల వెనుకబాటుతనం ఆర్ధికాభివృద్ధి కుంటుబడడానికి కారణంగా ఉంది. 2011 నుండి ఆర్ధికంరంగంలో 4% జి.డి.పి. వృద్ధితో అభివృద్ధి మొదలైంది. దాదాపుగా అన్ని ఆర్ధిక సూచికలు పెరుగుతున్నాయి, 2017 నాటికి తలసరి జి.డి.పి. అనేది $ 1600 (పి.పి.పి) గా ఉంది, 2012 నుండి పెరుగుతున్నప్పటికీ ప్రపంచంలోనే అతి తక్కువగా ఉంది; నిరుద్యోగం కూడా(2016 లో 2.1%) తక్కువైంది. 2017 నాటికి కార్మికశక్తి 13.4 మిలియన్లకు చేరింది. మడగాస్కర్ ప్రధాన ఆర్థిక వనరులగా పర్యాటకం, వస్త్రాలు, వ్యవసాయం, మైనింగు ఉన్నాయి.

French colonization
దర్శనీయ ప్రదేశాలు
కళలు
ఆర్ధికరంగం